The internet: Kyberturvallisuus ja rikollisuus
Hei, nimeni on Jenny Martin ja olen kyberturvallistutkimuksen johtaja
Symantecissa. Nykyään tietoverkkorikollisuus aiheuttaa suuria ongelmia
yhteiskunnallemme taloudellisesti ja jopa kansallisen turvallisuuden asioissa.
Vain muutaman viime vuoden aikana satoja miljoonia luottokorttinumeroita on varastettu,
kymmenet miljoonat henkilötunnukset ja terveydenhuoltorekisterit vaarantuivat,
jopa ydinvoiman sentrifugeja hakkeroitiin ja miehittämättömiä droneja kaapattiin.
Tämä kaikki tehdään hyödyntämällä laitteistojen ja ohjelmistojen haavoittuvuuksia
tai useammin hyödyntämällä ohjelmistoa käyttävien ihmisten tahattomia päätöksiä.
Näitä tietoverkkorikoksia tekevillä ihmisillä ei ole yhtä profiilia tai motivaatiota,
vaan hakkeri voi olla kuka tahansa kansainvälisestä terroristista
teini-ikäiseen nuoreen, joka haluaa kerskailla taidoistaan.
Nykyään suurimmissa maissa ei ole vain normaalia armeijaa, mutta heillä on myös
hyvin aseistettu verkkoarmeija. Seuraava Maailmansota saatetaankin käydä aseiden
sijaan tietokoneiden avulla sammuttamalla kansalliset vesivarat, sähkö tai
kuljetusjärjestelmät. Hei nimeni on Parisa ja olen Googlen Turvallisuusprinsessa.
Olen työskennellyt useiden eri tuotteiden ja metodien avulla tehdäkseni
ohjelmistoistamme mahdollisimman turvallisia.
Katsotaan kuinka tietoverkkorikollisuus toimii konepellin alla.
Opimme ohjelmistoviruksista, palvelunestohyökkäyksistä ja
tietojen kalasteluhuijauksista. Biologiassa ja elämässä virus on organismi, joka leviää
yskimällä, aivastamalla tai kosketuksesta.
Virukset toimivat tartuttamalla soluja, injektoimalla geneettistä materiaalia ja
käyttämällä näitä soluja replikoitumaan. Ne voivat tehdä ihmisistä todella sairaita
ja levitä sitten muihin ihmisiin. Tietokonevirus toimii samalla tavalla.
Virus on suoritettava ohjelma, joka asennetaan yleensä tahattomasti ja se
vahingoittaa käyttäjän tietokonetta. On myös mahdollista, että virus levittää itsensä muihin tietokoneisiin.
Kuinka virus edes pääsee tietokoneellesi? Hyökkääjä voi tartuttaa tietokoneen
parilla eri tapaa. Hakkeri saattaa houkutella uhrin asentamaan ohjelman huijaamalla
ohjelman tarkoituksesta, joten esimerkiksi monet virukset peitetään tietoturvapäivityksinä.
On myös mahdollista, että tietokoneesi ohjelmistossa on heikko kohta, jota
käyttämällä hakkeri voi asentaa ohjelman ilman luvan kysymistä. Kun virus on
tietokoneessasi, se voi varastaa tai poistaa tiedostojasi, ohjata ohjelmia
tai jopa sallia henkilön käyttää tietokonettasi toisesta maasta.
Tietokonevirusten avulla hakkerit voivat kaapata miljoonia koneita
ympäri maailmaa ja käyttää niitä digitaalisen armeijan, tai "botnetin"
luomiseksi ja näin tuhota nettisivuja. Tätä hyökkäystä kutsutaan nimellä
"hajautettu palvelunesto." Palvelunesto tarkoittaa, että hakkerit hukuttavat
nettisivun liian monilla pyynnöillä. Kutsumme sitä nimellä
"hajautettu Palvelunestohyökkäys", kun hyökkäys tulee useista eri koneista yhtäaikaisesti.
Useimmat verkkosivustot ovat valmiita vastaamaan miljooniin pyyntöihin päivässä,
mutta jos ne saavat miljardeja tai biljoonia pyyntöjä eri kohteista, tietokoneet
ylikuormittuvat ja lakkaavat vastaamasta. Toinen verkkorikollisten käyttämä temppu on
lähettää suuria määriä roskapostia ja huijata ihmisiä jakamaan arkaluontoisia
henkilökohtaisia tietoja. Tätä kutsutaan tietojenkalasteluhuijaukseksi.
Tietokalasteluhuijaus tarkoittaa sitä, kun saat viestiä luotettavasta
sähköpostiosoitteesta, mikä pyytää sinua kirjautumaan tilillesi. Mutta kun napsautat
sähköpostia, se vie sinut väärennetylle verkkosivustolle. Jos silti kirjaudut sisään,
sinua on huijattu antamaan salasanasi hakkereille.
Hakkerit voivat sitten käyttää kirjautumistietojasi tiliesi käyttöön ja
tietojesi tai jopa rahasi varastamiseen. Onneksi monet yritykset, lait ja julkishallinnon
organisaatiot tekevät töitä Internetin turvallisuuden parantamiseksi.
Mutta nämä toimet eivät riitä.
Saatat ajatella, että kun tietokonejärjestelmää hakkeroidaan, ongelma on
tietoturvasuunnittelussa tai ohjelmistossa. Yhdeksänkymmentä prosenttia hakkeroimisista
ei johdu turvallisuusvirheestä, vaan ihmisen tekemästä yksinkertaisesta virheestä.
On olemassa toimenpiteitä, joita voimme tehdä suojellaksemme itseämme.
Toimintasi eivät usein vaikuta vain omiin tietoihisi ja tietokoneesi turvallisuuteen,
vaan myös kaikkien koulussa, työpaikalla ja kotona olevien henkilöiden turvallisuuteen.
Miljardit tai jopa biljoonat eurot ovat vaakalaudalla kun verkkorikolliset tulevat
viisaammiksi. Ja meidän on pysyttävä mukana.